Lav et referat af nedenstående tekst:

Tekst:
Et nyt fjernsyn, en kjole til en god pris eller måske et nyt sæt spisestole. Indeværende uge er højsæson for tilbudsjægere og dankorts-motionister, men hvis man skal gøre en god handel, kræver det i mange tilfælde, at man tøjler sin aftrækkerkløe. TV MIDTVEST har bedt jurist Kim Fogtmann fra Forbrugerrådet Tænk om tre gode råd til at undgå at blive snydt af de mange 'tilbud' ved Black Friday, Black Week eller Cyber Monday. Hold hovedet koldt Man kommer langt, hvis man kan holde hovedet koldt, når prisen på drømmesofaen bliver halveret. - Man skal overveje om man rent faktisk har brug for varen, eller om man bliver revet med af stemningen, lyder det fra Kim Fogtmann. Kim Fogtmann peger på, at det kun er blevet sværere at holde hovedet koldt i takt med, at butikker og webshops har skruet op for mængden af tilbud og samtidig udvidet Black Friday til Black Week eller Black November. - Jo længere tid, du bliver udsat for reklamer og tilbud, desto mere skal du forholde dig til det, forklarer han. Tjek prishistorikken Hvis man har brug for det nye, store tv, så kommer man langt med et kig på prisportaler som Pricerunner. - Typisk er der måneder, hvor produktet rent faktisk kan være billigere, forklarer Kim Fogtmann. Han peger på, at flere butikker desuden har hævet prisen på deres varer op til tilbudssæsonen. På den måde har de mulighed for at få besparelsen til at se større ud, end den egentlig er. Sikr dig mod svindel Når kreditkortet er fundet frem, og du er klar til at indløse det gode tilbud, er det værd at sikre sig, at man ikke bliver snydt. Ifølge Kim Fogtmann er der nemlig flere webshops, der er klar til at udnytte forbrugsfesten og svindle forbrugerne: - Der er rigtig mange fupbutikker på nettet, så hav din sunde fornuft med, når du handler. Han opfordrer blandt andet til, at man holder øje med dårlige oversættelser, uhørt lave priser og manglende CVR-nummer og kontakt-info. - Og så skal man lukke sit kort, hvis man bliver svindlet. - Men generelt er du ret godt stillet, når du betaler med betalingskort, understreger han.

Referat:
Man kommer langt med tre gode råd, lyder det fra Forbrugerrådet Tænk.